Source: http://www.europarl.europa.eu/sides/getDoc.do?pubRef=-//EP//TEXT+REPORT+A8-2015-0211+0+DOC+XML+V0//RO
Timestamp: 2018-09-25 01:09:54+00:00

Document:
RAPORT referitor la propunerea de decizie a Parlamentului European și a Consiliului privind mobilizarea Fondului de solidaritate al Uniunii Europene în conformitate cu punctul 11 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (inundațiile din România, Bulgaria și Italia) - A8-0211/2015
Procedură : 2015/2079(BUD)
Stadii ale documentului : A8-0211/2015
referitor la propunerea de decizie a Parlamentului European și a Consiliului privind mobilizarea Fondului de solidaritate al Uniunii Europene în conformitate cu punctul 11 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (inundațiile din România, Bulgaria și Italia)
referitoare la propunerea de decizie a Parlamentului European și a Consiliului privind mobilizarea Fondului de solidaritate al Uniunii Europene în conformitate cu punctul 11 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (inundațiile din România, Bulgaria și Italia)
– având în vedere propunerea Comisiei prezentată Parlamentului European și Consiliului (COM(2015)0162 – C8-0094/2015),
– având în vedere scrisoarea Comisiei pentru bugete (A8-0211/2015),
privind mobilizarea Fondului de solidaritate al UE (inundații din România, Bulgaria și Italia)
(2) Fondul nu depășește o sumă anuală maximă de 500 de milioane EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului(3).
(3) România a depus două cereri de mobilizare a fondului care au ca obiect inundațiile din această țară.
(4) Bulgaria a depus o cerere de mobilizare a fondului care are ca obiect inundațiile din această țară.
(5) Italia a depus o cerere de mobilizare a fondului care are ca obiect inundațiile din această țară.
(6) Prin urmare, fondul ar trebui să fie mobilizat în vederea furnizării unei contribuții financiare în valoare de 66 505 850 EUR pentru cererile depuse de România, Bulgaria și Italia.
(7) În vederea reducerii la minimum a perioadei de timp necesare pentru mobilizarea fondului, prezenta decizie ar trebui să se aplice de la data adoptării sale,
În cadrul bugetului general al Uniunii Europene pentru exercițiul financiar 2015, se mobilizează din Fondul de solidaritate al Uniunii Europene suma de 66 505 850 EUR în credite de angajament și de plată.
Prezenta decizie intră în vigoare la data publicării în Jurnalul Oficial al Uniunii Europene. Se aplică de la [a se insera de către Parlament data adoptării, înainte de publicarea în JO].
Comisia propune mobilizarea Fondului de solidaritate al Uniunii Europene în contextul inundațiilor din România (din primăvara și vara anului 2014), din Bulgaria (din vara anului 2014) și din Italia (din toamna anului 2014) în temeiul punctului 11 din Acordul interinstituțional din 2 decembrie 2013.
Comisia a examinat în mod amănunțit toate cele patru cereri în conformitate cu Regulamentul (CE) nr. 2012/2002 al Consiliului de instituire a Fondului de solidaritate al Uniunii Europene, astfel cum a fost modificat prin Regulamentul (CE) nr. 661/2014 al Parlamentului European și al Consiliului din 15 mai 2014, în special cu articolele 2, 3 și 4.
Romania − inundațiile din primăvară: 30 dintre cele 42 de județe din România au fost afectate de inundații în lunile aprilie și mai 2014. Daunele totale directe aduse infrastructurii publice și private, locuințelor și agriculturii au fost estimate la 167,9 milioane EUR, mai precis 0,13% din Venitul Național Brut (VNB) al României. Această sumă nu depășește pragul de catastrofe majore pentru mobilizarea FSUE aplicabil în cazul României în 2014, în valoare de 783,7 milioane EUR (mai precis, 0,6% din VNB pe baza datelor din 2012 sau de 3 miliarde EUR la prețurile din 2011, luându-se în considerare valoarea cea mai mică dintre cele două). Cu toate acestea, cererea a fost considerată eligibilă în temeiul dispoziției privind statele învecinate de la articolul 2 alineatul (4), potrivit căreia o țară afectată de aceeași catastrofă naturală ca o țară învecinată, în cazul căreia a fost recunoscută o catastrofă naturală majoră, poate, în mod excepțional, beneficia de asistență din partea FSUE, chiar dacă nu se califică pentru o catastrofă naturală majoră sau regional. Costul operațiunilor de urgență esențiale eligibile în conformitate cu articolul 3 alineatul (2), a fost estimat de autoritățile române la 145,5 milioane EUR.
România − inundațiile din vară: De la sfârșitul lunii iulie până la jumătatea lunii august în 2014, o parte din regiunea Sud-Vest Oltenia a fost afectată de inundații și alunecări de teren care au cauzat pagube infrastructurii publice și private, întreprinderilor și sectorului agricol, precum și gospodăriilor și patrimoniului cultural. Pagubele totale directe, estimate la 171,9 milioane EUR sau 0,13% din PIB-ul României, nu depășesc pragul de „catastrofă naturală majoră” pentru mobilizarea FSUE, dar cererea a fost considerată eligibilă în temeiul criteriilor pentru catastrofe naturale regionale prevăzute la articolul 2 alineatul (3). O „catastrofă naturală regională” înseamnă orice catastrofă naturală care provoacă într-o regiune de nivel NUTS 2 dintr-un stat eligibil pagube directe care depășesc 1,5 % din produsul intern brut (PIB) al regiunii respective. Dat fiind că pagubele directe raportate de 171,9 milioane EUR reprezintă 1,64% din PIB-ul regiunii Sud-Vest Oltenia, cererea României a fost considerată eligibilă pentru contribuția din partea FSUE. Costul operațiunilor de urgență esențiale a fost estimat de autoritățile române la 94 milioane EUR.
Bulgaria − inundațiile din vară: La sfârșitul lunii iulie − începutul lunii august în 2014, precipitațiile abundente au cauzat pagube considerabile infrastructurii publice și private, întreprinderilor, locuințelor și bunurilor private, precum și sectorului agricol din regiunea Nord-Vest (Severozapaden). Autoritățile bulgare estimează pagubele directe totale la 79,3 milioane EUR, adică 0,20 % din VNB-ul Bulgariei sau 34,1% din pragul de „catastrofă naturală majoră” în valoare de 232,5 de milioane EUR (0,6 % din VNB), aplicabil în cazul Bulgariei în 2014. Nici în acest caz valoarea pagubelor nu depășește pragul de „catastrofă naturală majoră”. Cu toate acestea, întrucât cererea se referă la o singură regiune de nivel NUTS 2 și daunele totale reprezintă 2,9 % din PIB-ul regiunii, cererea este eligibilă pentru o contribuție din partea FSUE în temeiul criteriilor privind o „catastrofă naturală regională”. Costul operațiunilor esențiale de urgență a fost estimat la 69,1 milioane EUR.
Italia − inundațiile din toamnă: De la începutul lunii octombrie la jumătatea lunii noiembrie 2014, cinci regiuni din nord-vestul Italiei (Emilia-Romagna, Liguria, Lombardia, Piemont și Toscana) au fost afectate de inundații și alunecări de teren care au provocat pagube grave infrastructurilor publice și private, întreprinderilor, locuințelor și bunurilor private, sectorului agricol și mediului, provocând în același timp moartea a 11 persoane. Evenimentele, care pot fi atribuite unui singur fenomen meteorologic, pot fi considerate o singură catastrofă naturală. Pagubele directe totale, estimate de către autoritățile italiene la 2 241 milioane EUR, nu depășesc pragul de „catastrofă naturală majoră” pentru mobilizarea FSUE în valoare de 3 184 milioane EUR, aplicabilă Italiei în 2014. Cu toate acestea, cererea este eligibilă în temeiul criteriilor corespunzătoare unei „catastrofe naturale regionale”, întrucât mai multe regiuni de nivel NUTS 2 au fost afectate, iar pagubele provocate în cele cinci regiuni afectate reprezintă 1,84 % din PIB-ul regional ponderat, adică depășesc pragul de 1,5% de la articolul 2 alineatul (3).
Comisia propune să se aplice un procent de 2,5% din totalul pagubelor directe în toate cele patru cazuri, deoarece niciunul dintre acestea nu a depășit pragurile respective pentru catastrofe naturale majore. Acest lucru este în conformitate cu practica anterioară, în cazul catastrofelor naturale regionale și catastrofelor acceptate în conformitate cu principiul „statului eligibil învecinat”.
Valorile ajutorului propus sunt următoarele:
Pagube directe
Pragul aplicat pentru catastrofe regionale (în milioane EUR)
2,5% din pagubele directe care nu depășesc pragul (EUR)
Plafonarea aplicată
ROMÂNIA − inundațiile din primăvară
ROMÂNIA − inundațiile din vară
Mobilizarea totală propusă ar necesita modificarea bugetului 2015, prin majorarea bugetului de la articolul 13 06 01 (Fondul de solidaritate al Uniunii Europene – Statele membre) cu 66 505 850 EUR atât în credite de angajament, cât și în credite de plată, care urmează să fie înscrise în buget în afara plafoanelor CFM.
Aceasta este prima decizie de mobilizare din 2015, iar valoarea totală a ajutorului propus mai sus respectă dispozițiile privind plafonul pentru Fondul de solidaritate al UE, astfel cum este prevăzut în Regulamentul privind CFM de 541,2 milioane EUR (adică 500 milioane EUR la prețurile din 2011). În plus, o sumă de 403,9 milioane EUR necheltuită în 2014 poate fi utilizată în cursul exercițiului 2015. Deoarece 50 milioane EUR au fost deja mobilizate pentru eventuala plată a avansurilor și incluse în bugetul pentru 2015, o sumă totală de 895,1 de milioane EUR rămâne disponibilă pentru mobilizarea FSUE în 2015.
În paralel cu această propunere de mobilizare a Fondului de solidaritate al UE, Comisia a prezentat un proiect de buget rectificativ (PBR nr. 4/2015 din 15 aprilie 2015) pentru a înscrie în bugetul 2015 creditele de angajament și de plată aferente, în conformitate cu punctul 11 din AII.
Potrivit unui acord intern cu Comisia pentru dezvoltare regională (REGI), aceasta ar trebui să ia parte la acest proces pentru a oferi sprijin constructiv la execuția Fondului de solidaritate al UE. În urma examinării solicitărilor, Comisia REGI din cadrul Parlamentului European și-a exprimat poziția privind mobilizarea fondului, prezentată în avizul sub formă de scrisoare anexat la prezentul raport.
Subiect: Mobilizarea Fondului de solidaritate al Uniunii Europene în favoarea României, Bulgariei și Italiei
Comisia Europeană a transmis Parlamentului European propunerea sa de decizie a Parlamentului European și a Consiliului de mobilizare a Fondului de solidaritate al Uniunii Europene (COM(2015)0162), pe baza solicitărilor de mobilizare a fondului depuse de România, Bulgaria și Italia în legătură cu inundațiile produse pe teritoriile acestor state în 2014.
Comisia propune mobilizarea Fondului de solidaritate al UE, estimând pagubele produse de fiecare catastrofă, în fiecare țară, după cum urmează:
Comisia propune, în continuare, un proiect de buget rectificativ (PBR) nr. 4 pentru anul 2015 COM (2015) 0161) pentru a acoperi propunerea de mobilizare menționată mai sus a Fondului de solidaritate al Uniunii Europene prin majorarea bugetului de la articolul 13 06 01 (Fondul de solidaritate al Uniunii Europene – State membre) cu 66 505 850 EUR, atât în credite de angajament, cât și în credite de plată.
Coordonatorii comisiei au evaluat aceste propuneri și m-au însărcinat să vă comunic faptul că majoritatea membrilor acestei comisii nu formulează obiecțiuni față de mobilizarea în aceste cazuri a Fondului de solidaritate al Uniunii Europene pentru a aloca sumele menționate mai sus propuse de Comisie și își exprimă sprijinul pentru PBR nr. 4/2015 aferent în forma propusă de Comisie.
Ultima actualizare: 3 iulie 2015 Notă juridică

References: articolul 10
 articolul 2
 articolul 3
 articolul 2
 articolul 2
 articolul 13
 articolul 13